කොටකෙතන පළමු ද්විත්ව ඝාතනය ගැනද වටපිටාවෙන් ලැබෙන සාක්ෂි හෙවත් පරිවේශනීය සාක්ෂි වෙනුවෙන් අපරාධ පරීක්ෂණ දෙපාර්තමේන්තුව දැඩි උත්සාහයක් ගත්තේය.මවත් දියණියත් ඝාතනයට යොදාගත් බව කියන පිහියක්ද ලේ තැවරුණු ඇඳුම් කැබලිද පරිවේශනීය සාක්ෂි ලෙස යොදාගෙන තිබේ. ඝාතනයට ලක්වූ දෙදෙනාගේ නියපොතුවල සැකකරුවන්ගේ සම්කැබලි ඇත්දැයි සොයා බැලීමට ජානමය පරීක්ෂණයක්ද කෙරුණි. එයද මේ නඩුවේ පර්වේශනීය සාක්ෂි අතර වෙයි. ඇසින් දුටු සාක්ෂි ඇතැම් අවස්ථාවලදී වෙනස්වීමට ඉඩ ඇතත් පරිවේශනීය සාක්ෂි එලෙස වෙනස් නොවෙන බැවින් එය අපරාධයක දඬුවම් ලබාදීමට වැදගත් සාක්ෂියකි.